钦定古今图书集成/明伦汇编/闺媛典/第048卷 > 王子温妻诸氏
## 钦定古今图书集成/明伦汇编/闺媛典/第048卷 > 王子温妻诸氏

按《松江府志》：“诸氏，华亭人，王子温妻。子温性疏纵，处
贫，以女工给其服膳。至正丙申，王与敬兵焚劫松江，
温欲挈氏逃难，氏流涕曰：‘事迫矣，岂可以一妇人累
而身耶？第去，我自为计’。子温遂涟泣逋逃，妇与邻妪
避于南城陋室中。顷之，贼入，邻妪皆为所污。至妇，妇
怒骂曰：‘吾父为吏，人皆称其廉。吾夫儒者，我年与汝
母等，岂从汝贼求活耶’？”贼掣刃剖其腹曰：“且看母腹
中何物？”肠胃尽出，骂不绝口。子温，子章弟也。